PDF sablon

Az eVIR rendszerben lehetőség van egyedi PDF bizonylat sablonok, dokumentumok készítésére.
Ehhez egy egyedi PML, azaz PDF Markup Language leírónyelv áll rendelkezésre.

Elérhető számlaképek

Például: bizonylat alap sablon készítése

A bizonylatok láblécébe kerülő szöveges tartalom szerkesztésére a Törzsadatok → Bizonylat beállítások → Bizonylat lábléc menüpont alatt van lehetőség.

A | Felvesz | gombbal elmentett sablonok még nem használhatóak bizonylatkészítéskor.
Az adminisztrátori jogosultsággal rendelkező felhasználó által kerülnek élesítésre és ettől kezdve megjelennek a Bizonylatkép mezőben.

Új PDF sablon készítése

A Törzsadatok,

PDF sablon menüpont alatt a PDF dokumentumok generálásához sablonokat lehet szerkeszteni.

A Új PDF sablon menüpont alatt lehet új sablont rögzíteni.
Például: egyedi számlaképeket, jótállási jegyet, munkalapot, …

Paraméterek:

Bizonylattípus
Új pdf sablon létrehozásakor ki kell választani a legördülőmezőből a bizonylat típusát.

A | Kiválaszt | gombra kattintva megjelenik a szerkesztő felület.

PDF sablon szerkesztő felülete

Paraméterek megadása:

Bizonylattípus
A mező a sablon szerkesztésekor már nem módosítható.
Számla sablon készítéskor megjelenő mezők:

Elérhető sablonok
A legördülőben kiválasztott sablont tölti be a szerkesztő vagy mintasablon felületre. Két különböző sablont is be lehet tölteni.
Elérhető számlaképek

Példa adatok
Az előnézeti képen a legördülőben kiválasztott adatokat helyettesíti be a program a sablon változóiba.

Megnevezés
A sablon neve, mely alapján számlakészítéskor kiválasztható lesz a Bizonylatkép mezőben.

A | Sablon betöltése | gombra kattintva a Szerkesztő felület Sablon mezőjébe betöltődik az Elérhető sablonok legördülőben kiválasztott sablon.

A | Minta betöltése | gombra kattintva a Mintasablon felület Minta mezőjébe betöltődik az Elérhető sablonok legördülőben kiválasztott.

Szerkesztő

Sablon
Ebben a mezőben szerkeszthető a sablon tartalma.
Mivel egy saját fejlesztésű PML leírónyelvben (PDF Markup Language) készültek ezek a sablonok, ezért nem javasoljuk a felhasználó általi módosítást, de a lehetőséget megteremtettük rá.

Mintasablon

Minta
A mintaként betöltött sablon nem szerkeszthető, segédletként csak olvasható a sablon kódja.
A sablon szerkesztése közben a minta újra tölthető, lecserélhető.

| Felvesz | gombra kattintva elmenti az adatbázisba a sablont.
Az Admin élesítése után a sablon csak az admin jogosultságú felhasználó által módosítható vagy törölhető.

Mentés és folytatás gombra kattintva menti a sablon módosításait és visszatér a szerkesztő felületre.

| Előnézet | gombra kattintva a program egy új böngészőablakban megnyitja a pdf sablon nyomtatási képét.

| Dokumentáció | gombra kattintva elérhető a PML felhasználói kézikönyve: PDF Markup Language

Admin felhasználó gombjai

| Élesít | gombra kattintva a sablon használatba kerül. A bizonylatkészítésre jogosult felhasználók számára elérhető lesz bizonylatkészítéskor.

Töröl gombra kattintva törli a sablont az adatbázisból.
Ilyenkor a bizonylatok, amelyek a törölt sablonnal készültek ugyanúgy kinyomtathatók, viszont új bizonylat készítésekor már nem lesz választható a bizonylatképek között.

| Szerkeszt | gombra kattintva módosíthatja a sablont.
A sablon miközben szerkesztés alatt áll, akkor is elérhető bizonylatkészítéskor, de a módosított változat csak az újabb élesítés után megkezdett bizonylatkészítéskor kerül használatba.